दुबै मृगौला फेल भएपछि कैलालीको घोडाघोडी नगरपालिका १३ फाराम घर भएका हिम बहादुर बोहरा जीवन मरणको दोषादमा पुगेका छन । दुई महिना भित्र मृगौला प्रत्यारोपण गर्नुपर्ने भएपनि रकम अभावमा उहाँको उपचार हुन सकिरहेको छैन । चिकित्सकले जसरी पनि दुई महिनाभित्रै मृगौला प्रत्यारोपण गर्ने सल्लाह दिएका छन । तर आर्थिक अवस्था कमजोर भएका कारण हिमको उपचार गर्न नसकेपछि परिवार बिचल्लीमा परेको छ । २१ बर्षिय बोहरा हाल उपचारका लागि काठमाडौमा छन ।
